Vivek Satya Mitram : कमाल करते हो अभिषेक। अबे डर नहीं लगता क्या तुम्हें? पानी में रहकर मगर से बैर! सच कहूं तो तुम कालिदास से कम नहीं हो। कौन नहीं जानता कि आजकल मीडिया खासकर टीवी न्यूज़ इंडस्ट्री में नौकरियां पाना, उन्हें बचाकर रखना, सिर्फ और सिर्फ पीआर/ गुटबंदी/ गिरोह बाज़ी/ चमचागिरी और मक्खबाज़ी के दम पर होता है? वो तो तुम कर नहीं पाए कभी और अब बची खुची गुंजाइश खुल्लमखुल्ला गरिया कर खत्म कर रहे हो। किस मिट्टी के बने हो भाई? कितनी ही बार तो महसूस किया होगा तुमने कि तुम्हारे टैलेंट/ तुम्हारे काम और तुम्हारे अनुभव की कद्र की वजह से नौकरियां नहीं मिलती। फिर भी दिमाग ठिकाने न आया। जानते नहीं क्या तुम, किस पत्रकार को किसकी सिफारिश पर कहां नौकरी मिल गई? किस पत्रकार ने सिर्फ नौकरी बचाकर रखने के लिए किस हद तक अपनी अंतरआत्मा गिरवी रख दी? किस पत्रकार को उसका बॉस रात दिन कुत्तों की तरह ट्रीट करता है, फिर भी वो चूं नहीं करता? किस पत्रकार ने अपनी राजनीतिक निष्ठा को इनकैश करके क्या-क्या पा लिया, हासिल कर लिया? किस पत्रकार ने लेफ्ट से राइट और राइट से लेफ्ट होने में रत्ती भर वक्त नहीं गंवाया जब मामला बेहतर अवसर का आया तो? किस पत्रकार को किस मीडिया हाउस में किस पार्टी के इशारे पर अहम पद मिला? कौन से पत्रकार की किस पार्टी के साथ क्रांतिकारी सांठ-गांठ है? किस पत्रकार ने किसके स्पांसरशिप पर फॉरेन यात्रा की? किस पत्रकार को किस राजनेता की अनुकंपा से जनसत्ता अपार्टमेंट में मकान मिला? किस पत्रकार को किस पार्टी में रसूख की वजह से फिल्म सिटी में कौड़ियों के भाव ज़मीन मिली? किस पत्रकार को अपने संस्थान से इतर भी सैलरी मिलती है? अबे सब तो जानते हो। फिर भी लिखते हो ये सब।